b'\n_START_ARTICLE_\nTerra nullius\n_START_PARAGRAPH_\nAng terra nullius (pagbigkas: te\xe2\x80\xa2ra  nul\xe2\x80\xa2yus; maramihan: terrae nullius) ay pananalitang Latin na hango sa Batas Romano na ibig sabihin ay "lupaing walang nagmamay-ari". Ito\'y ginagamit sa pandaigdigang batas upang ilarawan ang teritoryong hindi pa napasasailalim sa soberanya ng alin mang estado, o kung saan ang dating soberano ay nagpahayag o nagpahiwatig ng pagbitaw ng soberanya. Ang soberanya sa teritoryong terra nullius ay maaaring makuha sa pamamagitan ng pag-okupa, gayunman sa ilang kaso, maaari nitong labagin ang pandaidigang batas o tratado.'